Românii se pot vaccina fără programare la orice centru din țară, începând de astăzi. Vor fi folosite toate tipurile de vaccin.
Sâmbătă începe vaccinarea fără programare la orice centru din țară. Persoanele cu vârste de peste 60 de ani pot merge pe tot parcursul intervalului orar să se vaccineze. Cei sub 60 de ani se pot vaccina după ora 14.00, fără programare.
CNCAV extinde modalitatea de înscriere la vaccinare fără programare în platforma electronică, astfel că, de sâmbătă, persoanele cu vârste de peste 60 de ani pot merge pe tot parcursul intervalului orar să se vaccineze, iar cei sub 60 de ani se pot vaccina după ora 14.00, fără programare.Pentru a veni în sprijinul cetățenilor români și străini cu drept de ședere în România, Comitetul Național de Coordonare a Activităților privind Vaccinarea împotriva COVID-19 (CNCAV) extinde modalitatea de înscriere la vaccinare, fără programare în platforma electronică.Astfel, începând de sâmbătă, 8 mai, persoanele cu vârste de peste 60 de ani care doresc să se vaccineze și au documente de identitate valabile se vor putea prezenta direct la centrele de vaccinare, fără programare, pe tot parcursul intervalului orar de funcționare."Populația generală cu vârsta de până în 60 de ani care dorește să se vaccineze se va putea prezenta la centrele de vaccinare, după ora 14.00, fără programare, în vederea administrării dozelor de vaccin. Important de reținut este faptul că prezentarea persoanelor se poate realiza la orice centru de vaccinare, indiferent de tipul vaccinului administrat, iar imunizarea efectivă și timpul de așteptare pot fi condiționate de capacitatea centrului respectiv și de numărul persoanelor programate la vaccinare în acel centru", transmit reprezentanții CNCAV.Persoanele programate au prioritate la vaccinarePersoanele care optează pentru această modalitate extinsă de înscriere în procesul de imunizare vor fi înregistrate direct în Registrul Electronic Național al Vaccinărilor (RENV) și vor primi adeverința de vaccinare, conform procedurilor.De asemenea, persoanele programate prin platformă și care au locuri rezervate conform planificării au prioritate la vaccinare. Suplimentar, în funcție de capacitatea de vaccinare a centrului și disponibilitatea dozelor de vaccin, vor fi eliberate bonuri de ordine celor care se prezintă direct la centrele de vaccinare.Pentru susținerea ritmului de vaccinare, în perioada 4 – 11 mai, în șapte spitale militare din București, Brașov, Cluj, Constanța, Craiova, Iași și Timișoara se desfășoară maratonul vaccinării, 24 de ore din 24, astfel că orice persoană care dorește să se vaccineze se poate prezenta direct în aceste centre, cu actul de identitate valabil, pentru imunizare cu vaccinul produs de compania BioNTech/Pfizer.